open-index/open-wikipedia-markdown huggingface dataset:
Xiphidiopicus percussus

miniatura|dereita|*X. p. percussus* femia.
miniatura|dereita|*X. p. percussus* inmaturo.

***Xiphidopicus percussus*** é unha especie de ave Piciforme ou peto, endémica de Cuba. É a única especie do xénero ***Xiphidiopicus***. É un peto relativamente pequeno cuxos hábitats naturais son os bosques secos e húmidos, terras baixas húmidas e antigos bosques moi degradados. Non se considera especie en perigo, xa que as súas poboacións se conservan ben.

## Nomes 
En grego *xiphos* significa 'espada', e *idio* é 'propio', e en latín *picus* é o nome que se lle dá á ave 'peto'; é dicir, o seu nome significa 'peto con espada'. O nome específico, *percussus* en latín deriva de percutir ou golpear. En canto aos nomes subespecíficos, *insulaepinorum* é 'de Illa de Pinos', *monticola* é  'do monte', *gloriae* é 'dedicado a Gloria', e *cocoensis* é 'de Cayo Coco'.

## Distribución 
É común en toda Cuba, pero só é frecuente en áreas boscosas. Poden ser bosques secos, de piñeiros, semicaducifolios ou costeiros.

## Subespecies 
* *X. p. percussus*, ( Temminck), 1826, da illa de Cuba e moitos illotes.
* *X. p. insulaepinorum*, Bangs, 1910, da illa da Xuventude (ou de Pinos).
* *X. p. monticola*, Garrido, 1971, de Cupeyal, Baracoa, en Guantánamo.
* *X. p. gloriae*, Garrido, 1971, de Cayo Cantiles
* *X. p. cocoensis*, Garrido , 1978 , de Cayo Guillermo

## Descrición 
Miden uns 23&nbsp;cm de longo (a femia lixeiramente máis cativa). As costas son verde oliva intensas e o peito e o ventre son amarelos con raias lonxitudinais escuras que no abdome se xuntan aos lados formando bandas negras. A cabeza é branca polos lados cunha banda negra detrás do ollo, e a coroa (que vai da fronte á caluga) no macho é vermella e na femia é raiada en negro e branco diante e vermella detrás. Na parte baixa da gorxa e na parte alta do peito teñen unha mancha vermella. O peteiro é azulado, o iris do ollo é vermello e as patas son gris-verdosas. Os inmaturos teñen o dorso máis opaco, a gorxa e peito alto negros e a coroa vermella.

Andan en bandos pequenos ou en parellas. Voan sonoramente a diferenza doutros petos cubanos. Peteiran os troncos, con golpes repenicantes. Procuran o seu alimento debaixo da codia e entre as pólas e follas sen baixaren nunca ao chan. Son moi activos e áxiles. Poden manterse nas árbores en posicións invertidas. Comen insectos, larvas e ras pequenas, e tamén pequenos froitos.

## Niños 
Nidifican entre xaneiro e agosto. Fan os seus niños escavando en troncos de árbores mortos ou vivos, a máis de 2 metros do chan, un burato de entrada circular pequeno, afondando cara a abaixo. En marzo poñen de 3 a 4 ovos brancos que miden 2,7&nbsp;cm de longo por 2&nbsp;cm de ancho. O son do voo é o sinal de cambio de quenda para que a parella que está incubando saia do niño e sexa relevada.

## Notas
Límite de velocidade

miniatura|dereita|Sinal de límite de velocidade de 60 km/h empregado en Australia.
[miniatura|400px|dereita|Límites máximos de velocidade en todo o mundo. Os sinais redondos indican [quilómetro por hora|quilómetros por hora (km/h) e os rectangulares millas por hora (mph).]]
[miniatura|400px|dereita|Unidades de límite de velocidade nos [Sinal de tráfico|sinais de tráfico de todo o mundo:

]]
O **límite de velocidade** das estradas é empregado en moitos países para fixar a velocidade máxima (ou mínima nalgúns casos) na que os vehículos poden circular legalmente en diferentes tramos da estrada. Os límites poden ser variables nalgúns lugares, e noutros non existen límites (como as Autobahn en Alemaña). Os límites están normalmente indicados en sinais de tráfico. Os límites de velocidade adoitan estabelecerse polos órganos lexislativos das nacións ou gobernos provinciais, e son aplicados pola policía nacional ou rexional e polos órganos xudiciais.

O primeiro límite de velocidade máxima foi introducido no Reino Unido en 1860: 16&nbsp;km/h. Entre o 2005 e o 2010, o límite de velocidade sinalizado máis alto era de 160&nbsp;km/h en Abu Zabi, pero no 2011 foi reducido a 140&nbsp;km/h.

## Notas 
## Véxase tamén 
### Bibliografía 
* Actual Speeds on the Roads Compared to the Posted Limits , Final Report 551, Arizona Dept of Transportation, outubro de 2004.
* Effects of Raising and Lowering Speed Limits on Selected Roadway Sections , United States Publication No. FHWA-RD-97-084, xaneiro de 1997.
* Effect of 20 mph traffic speed zones on road injuries in London, 1986-2006: controlled interrupted time series analysis British Medical Journal 2009.
* Engineering Speed Limits - FHWA Safety Program  United States Department of Transportation - Federal Highway Administration, Office of Safety, 1200 New Jersey Avenue, SE, Washington DC 20590
* Special Report 254: Managing Speed, Transportation Research Board, 1998.
* Speed: Understanding Design, Operating, and Posted Speed Texas Transportation Institute, College Station, TX. Research Report 1465-1. Marzo de 1996. R.A. Krammes, K. Fitzpatrick, J.D. Blaschke, D.B. Fambro.
* The Speeding Driver: Who, How and Why? A research report by the Scottish government into the psychology of the speeding driver.
* Transport, Local Government and the Regions - Ninth Report A comprehensive UK report into the effects of speeding.
Ricardo López Varela

**Ricardo López Varela**, nado en Vilanova (Lalín) en 1905, foi un perito agrícola e político galego.

## Traxectoria 
Fillo de Gonzalo López Gutiérrez. Perito agrícola. Na Segunda República foi militante do Partido Republicano Radical. Foi nomeado concelleiro da Comisión Xestora de Lalín polo gobernador civil en agosto de 1934 e logo elixido alcalde. Permaneceu no cargo até finais de 1935.

## Notas 
## Véxase tamén 
### Bibliografía 
* Igrexas, Manuel: "Homenaxe ao Alcalde Ferreiro" (26/8/2012) en *Historias de Deza*.
Ennistymon

**Ennistymon** (en ), tamén escrito  **Ennistimon**,

## Economía 
Debido á súa condición de "vila de mercado" (*market town*), en Ennistymon pódense encontrar supermercados, salón de peiteado, carnizarías, tendas de informática, copisterías, tinturarías, lavandarías, cafetarías e un hotel, así como numerosos bed and breakfast. Tamén hai moitos pubs nos que se interpreta música tradicional irlandesa.

## Transporte 
### Autobús 
Existen dúas liñas de Bus Éireann que dan servizo á vila: a 333 e a 350. A liña 350 conecta Ennistymon con Ennis, Lahinch, os cantís de Moher, Doolin (onde é posíbel tomar un transbordador para ir ás Oileáin Árann), Lisdoonvarna e Galway. A liña 333 permite ir a Kilfenora, Corofin, Miltown Malbay e Doonbeg.

### Tren 
O West Clare Railway adoitaba atravesar a vila, conectándoa con Ennis e as vilas costeiras do oeste do condado. A estación de tren de  Ennistymon abriu o 2 de xullo de 1887 e pechou o 1 de febreiro de 1961.

## Educación 
Ennistymon posúe dúas escolas de educación primaria: Scoil Mhainchin/Ennistymon National School e Mol an Oige (escola Steiner). Mol an Oige Steiner National School converteuse recentemente na primeira escola de pedagoxía Steiner en Irlanda en obter o recoñecemento permanente como escola nacional polo departamento de educación do país. Scoil Mhainchin é o resultado da unión da CBS Primary School e The Convent of Mercy National School.

Tamén hai tres centros de educación secundaria na vila: Ennistymon CBS, a Vocational School e Scoil Mhuire. Existen plans para amalgamar estes tres institutos.

## Lugares de interese 
[miniatura|dereita|220px|Monumento en homenaxe ás vítimas da [Gran Fame irlandesa.]]
* As fervenzas de Ennistymon son unha atracción turística popular. 
* O *Falls Hotel* (antigamente coñecido como *Ennistymon House*).
* O monumento en homenaxe ás vítimas da Gran Fame irlandesa. Foi erixido o 20 de agosto de 1995 cando cumpría o 150 aniversario da traxedia. Atópase fóra de Ennistymon na estrada que conecta con Lahinch.

## Vilas irmandadas 
* Pozzoleone, Italia 
* Schimatari, Grecia 

## Galería de imaxes 
## Notas 
## Véxase tamén 
### Ligazóns externas 
*Historia de Ennistymon 
*Información turística de Ennistymon
A nogueira na cultura popular galega

A seguir, recóllese a pegada da **nogueira** e da **noz** na **cultura popular galega** a través de crenzas, refráns e cantigas.

A **nogueira** é unha árbore rica en substancias agres e taninos. As súas follas e a súa casca empregábanse nas menciñas populares coma purgante ou en doenzas da cute; ofrece ademais un efecto curandeiro de furunchos e tallos. A casca tingue dun amarelo pardo os tecidos e a madeira é moi estimada en ebanistaría pola súa fibra magra, pola dureza e polo veado característico.

## Refraneiro
* *Ano de noces, ano de voces* .
* *En marzo abrigo, noces e pan de millo*. 
* *En marzo, abrigo, noces e pan trigo* .
* *En marzo, abrigo, noces, pan e trigo*.
* *En marzo, ó abrigo con noces e pan trigo*. 
* *No marzo, abrigo, noces e pantrigo*.
* *Pan e noces saben a amores* .
* *Polo San Martiño andan as noces a roliño* .
* *Polo san Xil nogueiras a espelir* 
* *Por santa Tecla abala a nogueira* 

## Cantigueiro 
* *Anque vos son pequeniña/ como o rabo dunha noz,/ anque vos son pequeniña/ quédome rindo de vós* .
* *Do outro lado do río/ ten meu pai un castiñeiro/ que dá castañas e noces/ i aceitunas no xaneiro* .
* *Eres alta coma un ovo,/ redonda coma unha noz,/ blanca coma o chiculate,/ buenas noches nos dé Dios!* .
* *O carballo ten a folla/ i a nogueira non a ten;/ agora xa eu coñezo/ a muller de “Val quen ten”* .

## Notas
## Véxase tamén
### Bibliografía 
* ANÓNIMO: *Saudade. Verba Galega nas Américas* México 1942-1953. Ed. facsímile do Centro Ramón Piñeiro 2008, nº 3, maio 1943, 24-25.
* LORENZO FERNÁNDEZ, Xaquín: *Cantigueiro popular da Limia Baixa*, Galaxia, Vigo 1973.
* REAL ACADEMIA GALLEGA: *Diccionario gallego-castellano*, 1913-1928.
* RODRÍGUEZ GONZÁLEZ, Eladio: *Diccionario enciclopédico gallego-castellano*, Galaxia, Vigo 1958-1961.
Saul fia

***Saul fia*** é un filme húngaro dramático dirixido por László Nemes e co-escrito por Nemes e Clara Royer que se estreou no 2015. Está ambientado no campo de concentraciónde Auschwitz durante a segunda guerra mundial, e segue un día e medio da vida de Saul Ausländer (interpretado por Géza Röhrig), un húngaro membro do Sonderkommando.

Foi estreado no Festival Internacional de Cinema de Cannes de 2015, onde gañou o Grand Prix. Tamén foi estreado na sección de Presentacións Especiais do Festival Internacional de Cinema de Toronto. Foi o gañador do premio ó mellor filme en lingua non inglesa na 88ª edición dos Oscar. É o noveno filme húngaro en ser nomeado a este premio, e o primeiro dende *Hanussen* de István Szabó en 1988. É o segundo filme húngaro en gañar o premio, despois de *Mephisto* de Szabó en 1981. Tamén gañou o Globo de Ouro ó mellor filme en lingua non inglesa, converténdose no primeiro filme húngaro en gañar este premio.

## Personaxes 
* Géza Röhrig como Saul
* Levente Molnár como Abraham
* Urs Rechn como Oberkapo Biedermann
* Sándor Zsótér como Doutor Miklós Nyiszli
* Todd Charmont como falso Rabino Braun
* Uwe Lauer como SS-Oberscharführer Voss
* Christian Harting como SS-Oberscharführer Busch
* Kamil Dobrowolski como Oberkapo Mietek
* Jerzy Walczak como Rabino Frankel
* Marcin Czarnik como Feigenbaum
* Attila Fritz como Yankl
* Amitai Kedar como Hirsch
* Márton Ágh como Renegado/Apikoyres
* Levente Orbán como Prisioneiro ruso
* Tom Pilath como SS-Oberscharführer
* Mihály Kormos como Kapo Schlojme
* Juli Jakab como Ella
* Mendy Cahan como Sonderkommanando
* Björn Freiberg como Extra

## Notas 
## Véxase tamén 
### Outros artigos 
* Filmes de Hungría propostos ó Óscar ó mellor filme internacional
* Filmes propostos ó mellor filme internacional na 88ª edición dos Óscar

### Ligazóns externas 
* 
* Ficha en BoxOfficeMojo 
* Ficha en RottenTomatoes
Bersant Celina

**Bersant Eduar Celina**, nado o 9 de setembro de 1996, é un futbolista noruegués-kosovar que xoga como centrocampista para o FC Twente, cedido polo Manchester City.

## Traxectoria 
Celina medrou na cidade norueguesa de Drammen, onde residiu dende que tiña dous anos. Xogou nas seccións infantís do Strømsgodset IF. En 2012 ofrecéronlle unha bolsa para perfeccionarse na Manchester City Reserves and Academy en Inglaterra, e alí pasou os dous anos seguintes.

### Manchester City 
O 1 de xullo de 2014, Celina firmou un contrato profesional por tres anos e medio co Manchester City. Ao pouco lesionouse e pasou por cirurxía, mentres estivo en rehabilitación permaneceu co equipo xuvenil.

A finais de decembro de 2014, o adestrador Manuel Pellegrini convocouno para o primeiro equipo por mor do ateigado programa de Nadal do club, con catro partidos nunha semana. Seleccionado para o partido da FA Cupp contra o Sheffield Wednesday o 4 de xaneiro de 2015, non chegou a saír ao campo, e o partido acabou cunha vitoria do City 2–1.

O 19 de xaneiro de 2015 marchou co primeiro equipo e algúns alumnos da academia do club para un campamento de adestramento en Abu Dhabi e Celina fixo a súa primeira aparición no primeiro equipo do City nun amigagle contra o Hamburger SV.

Así e todo o seu primeiro partido oficial co primeiro equipo foi o 9 de xaneiro de 2016 na FA Cup contra oNorwich City Football Club, saíndo ao terreo de xogo no minturo 85 minutos nunha vitoria 3–0 .

Na Premier League a súa primeira participación foi como substituto nunha derrota 3-1 contra o Leicester City o 6 de febreiro, logrando unha asistencia paraSergio Agüero no único gol do Manchester City..

### FC Twente 
O 25 de agosto de 2016, Celina uniuse ao equipo da Eredivisie FC Twente cedido por un ano. Debutou o 10 de setembro, como substituto no minuto 67 e logrou o seu primeiro gol para o seu novo equipo .

## Carreira internacional 
### Noruega 
Nos seus primeiros anos no nivel internacional, Celina xogou catro veces coa selección de Noruega sub-15 e tres na sub-16. Bård Flovik chamouno para xogar no equipo sub-17 na Eurocopa sub-17, xogou no segundo partido contra Islandia substituíndo no minuto 77 a Joachim Eriksen nun partido que rematou nunha vitoria 2–0 . Xogou tamén na selección sub-21 contra Inglaterra, o 7 de setembro de 2015 como reserva, saínda no minuto 87.

### Kosovo 
Apenas a FIFA permitiu á selección nacional de Kosovo xogar partidos amigables con outros membros da FIFA, en marzo de 2014, convocaron a Celina para o encontro contra Haití. Non chegou a saír ao campo e o partido rematou nun empate sen goles. Volveu ao equipo nacional no encontro contra Omán do 7 de setembro de 2014. Xogou 83 minutos antes de sustituílo Enis Bunjaki, finalmente o partido acabou cunha primeira vitoria histórica para Kosovo, cun 1–0 .&nbsp;

## Notas
Manuel Ramiro Souto

**Manuel Ramiro Souto**, ***Souto***, nado en Ombre (Culleredo) en 1925 e finado en Visantoña (Mesía) o 2 de xuño de 1952, foi un guerrilleiro antifranquista galego.
## Traxectoria 
Albanel. En 1945 pertencía ao grupo volante destacamento Manolito Bello da IV Agrupación do Exército Guerrilleiro de Galicia con José María Castelo Mosquera, Vicente Peña Tarrasa, Manuel Pena Camino e Carmen Temprano Salorio, que actuaba nas Mariñas. Reclamado polo xuíz militar de Santiago de Compostela en novembro de 1948 xunto con José María Castelo Mosquera, Francisco Paz Fornos e Emilio Pérez Vilariño.

Cando estaban refuxiados na casa da familia Teiga en Zas (Negreira) foron descubertos pola Garda Civil o 5 de marzo de 1949. Manuel logrou fuxir e despois de dous días de marcha, chegou á zona de Ordes, onde contactou cun punto de apoio grazas ao que foi recollido por outros compañeiros. Foi abatido en Visantoña (Mesía) o 2 de xuño de 1952 con José Galán Núñez cando a Garda Civil rodeou a casa onde estaban agochados; o outro compoñente da partida, Juan Couto Sanjurjo, foi detido.

Soterrárono xunto á igrexa de Visantoña, e en 2024 exhumáronse os seus restos. En 2025 os seus restos leváronse ao cemiterio de Almeiras.
## Galería de imaxes

Foxa de José Galán Núñez e Manuel Ramiro Souto en Visantoña, Mesía 2.jpg|Foxa de José Galán Núñez e Manuel Ramiro Souto en Visantoña, Mesía.

Nicho de Manuel Ramiro Souto e José Galán Núñez en Almeiras.jpg|Nicho de Manuel Ramiro Souto e José Galán Núñez en Almeiras.

## Notas
Enhanceosoma

[miniatura|Modelo estrutural dun enhanceosoma. O [ADN bicatenario móstrase en verde e rosa; o dominio en hélice superenrolada de unión ao ADN ATF-2/c-Jun móstrase en púrpura; o factor de resposta ao interferón móstrase en beis; e o NF kappa B móstrase en laranxa (subunidade p105) e azul (subunidade p65).]]

O **enhanceosoma** (do inglés *enhanceosome* e, literalmente, *amplificosoma*) é un complexo proteico de orde superior que se ensambla nos amplificadores (*enhancers*) dos xenes e regula a expresión dun xene diana, especificando a localización, temporalización e magnitude da resposta. A unión e ensamblaxe das proteínas activadoras é cooperativa debido ás interaccións proteína-proteína enerxeticamente favorables formadas no complexo.

O exemplo mellor coñecido de enhanceosoma actúa sobre o xene do interferón beta humano, o cal está regulado á alza en células que son infectadas por virus. Tres proteínas activadoras (NF-κB, unha proteína activadora do interferón como IRF-3, e o complexo ATF-2/c-Jun) únense cooperativamente á rexión amplificadora dese xene situada *augas arriba* en infeccións virais. A interacción está mediada por unha cuarta proteína, a HMG-I, a cal axuda a estabilizar o complexo ao promover as interaccións entre proteínas. O enhanceosoma ensamblado recruta a maquinaria transcricional, como a ARN polimerase na rexión promotora para iniciar a expresión xénica.

## Notas 
## Véxase tamén 
### Ligazóns externas 
* Enhanceosome Molecule of the Month (febreiro de 2010) por David Goodsell
Luperco

**Luperco** (en latín **Lupercus**, derivado de *lupus*, "lobo") é un antigo deus da mitoloxía romana invocado na protección da fertilidade e os rabaños. Inicialmente identificóuselle co lobo sacro de Marte, posteriormente, como un epíteto de Fauno (Faunus lupercus, Fauno Luperco) e finalmente, asimilado ao deus Pan.

## Culto 
Na Antiga Roma, ao deus Luperco dedicóuselle un santuario ou cova sacra ao pé da ladeira noroeste do outeiro do Palatino, chamada Lupercal (do latín: lupercal, sagrado de Luperco), a mesma cova onde a lenda sinala que Fáustulo atopou aos xemelgos Rómulo e Remo. O día sacro dedicado a Luperco era o 15 de febreiro e na Lupercal celebrábanse as festas Lupercais (en latín: Lupercalia), que consistían en ritos de purificación durante os que se lle ofrecían sacrificios dunha cabra e un can, ao que seguía a segunda parte do rito, onde dous mozos "Lupercos" espidos iniciábanse co rostro bañado de sangue dos animais inmolados e apenas vestidos coas peles dos animais sacrificados, corrían ao redor do Palatino, golpeando a calquera que se atopasen, particularmente ás mulleres, con látegos feitos coas peles dos animais sacrificados. As mulleres buscaban os lategazos pois se cría que se volvían fecundas.

## Notas 
## Véxase tamén 
### Bibliografía 
* Bayet, Jean (1984). La

### Outros artigos 
* Fauno
* Fauno Luperco
* Lupercais
Reis latinos

Coñécese como **Reis latinos**, ou **Reis de Alba Longa**, a serie de reis lendarios do Lacio e Alba Longa que, na mitoloxía romana, encheron o oco de tempo entre o desembarco de Eneas no Lacio e a fundación de Roma por Rómulo e Remo. Foi sucedida pola serie de reis coñecida como «os reis etruscos» para distinguilos dos reis albanos, a pesar de que só algúns dos seus membros foron etruscos.

Ascanio, o primeiro da dinastía, fundou Alba Longa ao redor da metade do século -XII, algún tempo despois da destrución de Troia (que, segundo Eratóstenes, ocorreu no ano -1184). O seu sucesor foi Silvio, que ás veces é considerado o seu medio irmán e ás veces fillo seu. Por tanto, a orixe da dinastía real podería remontarse tanto aos pais de Silvio, (ben sexa Ascanio ou ben Eneas e Lavinia), como ao pai de Lavinia, Latino.
## Lista dos reis de Alba Longa 
Conforme aos datos de Tito Livio e de Dionisio de Halicarnaso esta é a lista dos reis latinos ou de Alba Longa:
dereita|miniatura|300x300px|Ascanio, fillo de Eneas.
* **Eneas.** Considerado como o primeiro rei latino tanto por Livio como por Dionisio.
* **Ascanio.** Fillo de Eneas e Creúsa. Reinou durante 38 anos.
* **Silvio.** Fillo de Eneas e Lavinia, ou de Ascanio. Reinou durante 29 anos.
* **Eneas Silvio.** Fillo de Silvio. Reinou durante 31 anos.
* **Latino Silvio.** Posibelmente un fillo de Eneas Silvio. Reinou durante 51 anos.
* **Alba.** Posiblemente un fillo de Latino Silvio. Reinou durante 39 anos.
* **Atis** (en Livio) ou **Capeto** (en Dionisio). Posibelmente un fillo de Alba. Reinou durante 26 anos.
* **Capis.** Posibelmente un fillo de Capeto. Reinou durante 28 anos.
* **Capeto** II. Posibelmente un fillo de Capis. Reinou durante 13 anos.
* **Tiberino Silvio.** Posibelmente fillo de Capeto II. Reinou durante 8 anos. Morreu en combate preto dun río e o seu corpo foi arrastrado por el. O río foi rebautizado como Tíber na súa honra.
* **Agripa.** Posibelmente un fillo de Tiberino. Reinou durante 41 anos.
* **Rómulo Silvio** (en Livio) ou **Aladio** (en Dionisio). Posibelmente un fillo de Agripa. Reinou durante 19 anos. Considéraselle un tirano e pouco respectuoso cos deuses. Atemorizou ao pobo arroxándolle raios, ata que el mesmo resultou morto por un e a súa casa foi mergullada no lago Albano.
* **Aventino.** Posibelmente un fillo de Aladio. Reinou durante 37 anos. O monte Aventino foi chamado así na súa honra.
* **Procas.** Posibelmente un fillo de Aventino. Reinou durante 23 anos.
* **Amulio.** O máis novo dos fillos de Procas, que usurpou o trono do seu irmán Numitor. Reinou durante 42 anos. Asasinado polo seu sobriño-netos Rómulo e Remo.
* **Numitor.** O irmán máis vello de Amulio. Sucedeu a Amulio un ano antes da fundación de Roma. Non se coñece o nome do seu sucesor.

## Árbore xenealóxica dos reis latinos de Alba Longa 
## Véxase tamén 
### Bibliografía
* Dionisio de Halicarnaso, (I, páxina 66 e seguintes) (en inglés).
* Tito Livio, *Ab urbe condita* (*Historia de Roma*), Libro I (en inglés).
* Virxilio, *Eneida*, Libro VI.
### Outros artigos 
* Alba Longa.
* Historia da Roma Antiga.
* Estirpe de Troia.
Inferno (filme de 2016)

***Inferno*** é un filme estadounidense de suspense e misterio dirixido por Ron Howard e escrito por David Koepp que se estreou no 2016. Baséase na novela *Inferno* de Dan Brown. É unha secuela de *The Da Vinci Code* e *Angels & Demons*, e é o terceiro filme da serie de *Robert Langdon*, intepretado por Tom Hanks. Tamén aparecen no filme Felicity Jones, Omar Sy, Sidse Babett Knudsen, Ben Foster e Irrfan Khan.

A rodaxe comezou o 27 de abril de 2015 en Venecia, Italia, e rematou o 21 de xullo en Budapest.

## Personaxes 
* Tom Hanks como Robert Langdon
* Felicity Jones como Dr. Sienna Brooks
* Omar Sy como Christoph Bouchard
* Ben Foster como Bertrand Zobrist
* Sidse Babett Knudsen como Elizabeth Sinskey
* Irrfan Khan como Harry "The Provost" Sims
* Ana Ularu como Vayentha

## Notas 
## Véxase tamén 
### Ligazóns externas 
* Páxina oficial 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Proxectos xenoma

[miniatura|upright=1.5|A secuencia do [xenoma humano, se se imprime en libros con letra apertada, ocuparía uns 100 grosos volumes.]]

Os **proxectos xenoma** son proxectos científicos que pretenden como obxectivo final determinar a secuencia do xenoma completo de diversos organismos de todos os tipos (animais, plantas, a fungos, bacterias, arqueas, protistas e tamén virus) e anotar os xenes codificantes de proteínas que conteñen e outras importantes características codificadas no xenoma. A secuencia xenómica dun organismo inclúe as secuencias de ADN de cada un dos seus cromosomas. Para unha bacteria, que contén un só cromosoma, un proxecto xenoma terá que mapar a secuencia dese cromosoma. Para a especie humana, supoñerá a secuenciación dos seus 22 pares de autosomas e 2 cromosomas sexuais.

Os primeiros xenomas dos que se lograron secuencias completamente eran de bacterias e virus, pero despois conseguiron secuenciarse xenomas de eucariotas superiores, e as técnicas que xurdiron despois facilitaron moitísimo o proceso. O proxecto xenoma de máis sona foi o Proxecto Xenoma Humano, que está tendo un grande impacto na investigación sobre as ciencias da vida, e dá a posibilidade de impulsar numerosos avances médicos e comerciais.
* Proxecto Microbioma Humano
* Programa do Xenoma da Vide Internacional
* Proxecto HapMap Internacional
* Proxecto de resecuenciación do xenoma do tomate 150+
* Proxecto Xenoma 100K

## Notas 
## Véxase tamén 
### Bibliografía 
* 
* 
* 
* 

## Véxase tamén 
### Outros artigos 
* Joint Genome Institute
* Organismo modelo
* National Center for Biotechnology Information
* Illumina, compañía implicada na secuenciación de xenomas
* Knome, compañía que analiza e secuencia xenomas
* Proxecto Xenoma Humano

### Ligazóns externas 
* GOLD:Genomes OnLine Database
* Genome Project Database
* The Protein Naming Utility
* SUPERFAMILY 
* EchinoBase Base de datos xenómica dos equinodermos, (previamente SpBase, unha base de datos xenómica do ourizo de mar)
* NRCPB.
* Global Invertebrate Genomics Alliance (GIGA)
Góis

**Góis** () é un concello portugués do distrito de Coímbra, na rexión centro de Portugal continental. En 2011 tiña 4260 habitantes, nunha área de 263,3&nbsp;km².

## Etimoloxía 
O topónimo Góis provén do baixo latín *gotes* que significa 'montes pedregosos'.

## Notas 
## Véxase tamén 
### Ligazóns externas 
* Páxina do concello de Góis
Project MUSE

**Project MUSE** é unha base de datos dixital en liña que parte dunha colaboración sen ánimo de lucro entre bibliotecas e editoriais, contendo revistas académicas revisadas e libros electrónicos Project MUSE fornece aceso a contido de humanidades e ciencias sociais de máis de 250 editoriais universitarias e sociedades académicas de todo o mundo. Fundouse no ano 1993 como un proxecto conxunto entre a editorial da Universidade Johns Hopkins e a Biblioteca Milton S. Eisenhower. Recibiu axudas económicas da Fundación Andrew W. Mellon e da National Endowment for the Humanities. Publicouse e n liña no ano 1995, e dende o ano 2000 outras editoriais foron integrándose nas coleccións en liña.

## Notas
## Véxase tamén
### Ligazóns externas
*
José Manuel Rodríguez Puente

**José Manuel Rodríguez Puente**, máis coñecido como "**Isi**", nado na Estrada o 28 de maio&nbsp;de 1973, é un humorista, actor&nbsp;e presentador de televisión galego. É coñecido por actuar en diferentes programas e series da Televisión de Galicia, como *Air Galicia*, *Land Róber*, *Escoba!* ou *Bamboleo*.
## Véxase tamén 
### Ligazóns externas 
* Datos do actor en culturagalega.org
Museo Etnolóxico de Ribadavia

O **Museo Etnolóxico de Ribadavia**, inaugurado en 1993,de titularidade estatal e xestión transferida á Xunta de Galicia, primeiramente funcionou como sección do Museo Arqueolóxico Provincial de Ourense. Foi concibido por Manuel Chamoso Lamas.

## Descrición 
Situado no Pazo de Baamonde ou Casa da Fundación Martín Vázquez, conta cos fondos Jesús Sánchez Orriols *Chucho*, Rubén García Álvarez e Meruéndano. Reúne importantes coleccións etnográficas de distintas zonas da Provincia de Ourense, desde finais do século XIX ata os nosos días, como cerámica, útiles de oficios tradicionais, apeiros de labranza, artes de pesca fluvial etc. Mención á parte merece a colección de obxectos relacionados co viño e a vide, produción característica da Comarca do Ribeiro. Destaca tamén a biblioteca especializada en antropoloxía e etnografía e unha abundante documentación sobre tradicións orais, así como un fondo que supera as 350.000 imaxes fotográficas e material documental sobre o teatro galego, incluído un fondo procedente da Asociación Cultural Abrente.

## Galería de imaxes
miniatura|Refaixo ou *zagal*, peza de roupa interior feminina de abrigo, ca. 1900.
## Notas
## Véxase tamén
### Bibliografía
* 
### Outros artigos
* Ángel Llanos
* Museos de Galicia

### Ligazóns externas
* https://museoetnoloxicoribadavia.xunta.gal
Lahinch

**Lahinch** (en  ou *Leacht Uí Chonchubhair*), tamén escrito  **Lehinch**,

## Notas 
## Véxase tamén 
### Ligazóns externas 
*Historia de Lahinch 
*Información turística de Lahinch
Alphonsus

**Alphonsus** é un cráter de impacto lunar, situado na cara visible da Lúa, nas coordenadas lunares 13,4º S, 2,8º O. Ten un diámetro de 119&nbsp;km e unha profundidade de 2,7&nbsp;km.

O seu nome (ou epónimo) foi oficialmente adoptado pola Unión Astronómica Internacional (UAI) en 1935, en referencia ao astrónomo Afonso X o Sabio, máis coñecido por ter sido rei de Castela e León.
[miniatura|250px|O cráter Alphonsus, situado no centro á dereita. Fotografía tomada polo [Programa Ranger|Ranger 9.]]
## Aspectos xeolóxicos 
O fondo do cráter **Alphonsus**, que é notabelmente plano e está sementado de pequenos cráteres, ten un pico central e unha longa greta que corre case paralela á parede oriental. Con todo, a característica máis importante de Alphonsus, desde o punto de vista xeolóxico, son varias manchas escuras formadas por depósitos piroclásticos.

## Cráteres interiores 
Cinco diminutos cráteres ao nordeste da superficie interior de Alphonsus foron designados pola Unión Astronómica Internacional (UAI). Móstranse na táboa seguinte.

## Cráteres satélites 
Por convención estas características identifícanse nos mapas lunares localizando a letra no punto medio do bordo do cráter nas proximidades do cráter Alphonsus.

## Notas 
## Véxase tamén 
### Bibliografía 
* Charles Coulston Gillispie, editor in chief (1970 e ss.): *Dictionary of Scientific Biography*. Nova York: Charles Scribner's Sons. 16 vols. (Ver vol. 9, 1981).

### Outros artigos 
* Cráter de impacto
* Lúa

### Ligazóns externas 
* Alphonsus en cienciaengalego.org .
* Digital Lunar Orbiter Photographic Atlas of the Moon . 
* Alphonsus crater on the Moon from 440 km .
Enrique Rivera Rouco

**Enrique Rivera Rouco**, nado o 27 de xaneiro de 1938 e finado nos Chaos (As Pontes de García Rodríguez) o 18 de setembro de 2002, coñecido co sobrenome "**O cura dos Chaos**", foi un relixioso e historiador pontés, nomeado cronista oficial da vila en 1981.

## Traxectoria 
miniatura|dereita|Placa na biblioteca municipal das Pontes
Ingresou no seminario de Vilanova de Lourenzá o 1 de setembro de 1952, e tras un ano alí continuou os estudos en Mondoñedo. Foi ordenado sacerdote en 1963. O bispo Jacinto Argaya destinouno inicialmente as parroquias do Freixo e Somede, pasando posteriormente á parroquia de Lousada. Non chegou a ser párroco da parroquia principal da vila por decisión do bispado.
 
En 1976 publicouse o seu libro *Estudio sobre la historia de Puentes de García Rodríguez y su comarca*, no que recompilou datos históricos e etnográficos das Pontes, considerado o primeiro compendio escrito da historia do concello. O 4 de decembro de 1981 foi nomeado Cronista Oficial do Concello das Pontes por unanimidade no pleno do concello presidido polo alcalde Xaime Vilaboy Ramil, tras unha proposta previa do Partido Galeguista das Pontes.

## Obra 
Ademais do seu libro de 1976, colaborou coa publicación *Estudios Mindonienses*, así como en varios artigos do xornal local *A Nova Unión*, publicacións das revistas locais das Festas do Carme e en varios artigos do xornal *La Voz de Galicia*.
### Libros 
* 

## Véxase tamén 
### Bibliografía 
* 
* 
* 

### Ligazóns externas 
*
Granxa Escola Pedro Murias

A **Granxa Escola Pedro Murias** foi un centro dedicado á experimentación e a difusión de técnicas agropecuarias de ensino agrícola situada na parroquia de Vilaframil (Ribadeo), nun terreo de 14 hectáreas. Foi construído a comezos do século XX por Pedro Murias, indiano de Ribadeo establecido en Cuba, quen destinou boa parte dos seus bens á constitución da Fundación Agrícola Pedro Murias, que deu lugar á construción dunha granxa escola agrícola.

## Historia
alt=Busto de Pedro Murias, monumento á entrada da granxa escola. A lenda di: "La Junta de Patronos de esta escuela reunida en la Habana en honra a la memoria de su fundador Don Pedro Murias y Rodríguez"|miniatura|Busto de Pedro Murias, monumento á entrada da granxa escola. A lenda di: "La Junta de Patronos de esta escuela reunida en la Habana en honra a la memoria de su fundador Don Pedro Murias y Rodríguez"
O obxectivo da Granxa Escola era a formación dos agricultores e o progreso da súa terra natal. Inicialmente estivo xestionada por unha fundación, que quedou constituída o 13 de xullo de 1913. O primeiro director da fundación foi Enrique Suárez Couto. En 1919 constituíuse a primeira Comisión Delegada do padroado na parroquia da Devesa. No 1922 comeza a funcionar unha escola primaria no seu interior, da man de Gregorio Sanz, que tamén quedaría como director á morte do anterior, ese mesmo ano.

A fundación de patrocinio foi dotada con varios edificios na Habana, así como con accións da Nueva Fábrica de Hielo y Cerveza de Puentes Grandes, máis a cantidade de dez mil pesos de ouro para a adquisición de terreos, edificios e mobiliario. Entre o persoal docente estivo Gregorio Sanz. A raíz da revolución cubana de 1959 a fundación tivo dificultades, e a granxa pechou en 1961.
alt=Placa de mármore descoberta na reinauguración da Granxa Pedro Murias en Ribadeo|miniatura|Placa de mármore descuberta na reinauguración da Granxa
O 24 de xuño de 1987 a Xunta de Galicia fíxose cargo do centro co Decreto 170/87, que declaraba de interese galego a Fundación Escuela Agrícola Pedro Murias, e a Consellería de Agricultura pasou a ser protectora da mesma. En 1991 a Xunta recuperou a granxa escola como centro de capacitación agrícola, e actualmente funciona como o Centro de formación e experimentación agroforestal Pedro Murias.

## Notas
Yosegi

miniatura|Caixa crebacabezas yosegi.
miniatura|Caixa crebacabezas yosegi para xoias.

 é unha caixa tradicional xaponesa feita de parqué que se orixinou no rico período Edo. Co tempo, foi coñecido e considerado no estranxeiro. O traballo de mosaicos faise mediante as diferente texturas da madeira. As madeiras de diferentes cores córtanse en barras alongadas das seccións desexadas. As especies de *Euonymus* e *Ilex macropoda* son empregadas para o branco, o *Cercidiphyllum japonicum* para o negro, *Picrasma quassioides*, a moreira branca e *Toxicodendron vernicifluum* para o amarelo, alcanforeiro e *Maackia* para o marrón, *Juglans nigra* para o púrpura, *Magnolia obovata* para o azul e *Toona sinensis* para o vermello. As pezas de madeira son entón pegadas unhas ás outras para formar a sección do deseño xeométrico estándar. A superficie de corte é cortada en finas placas de madeira, que son pegados en caixas ós outros traballos de artesanía. Para engadir resistencia na superficie, aplícanse revestimentos de esmalte e acabado de laca.

## Véxase tamén 
### Outros artigos 
* Marquetaría
### Ligazóns externas 
*Collection Ruth und Clemens Stupperich  Yosegi - colección (catálogo)
Trond Sollied

**Trond Sollied**, nado o 29 de abril de 1959 en Mo i Rana, é un ex-futbolista e adestrador noruegués.

## Traxectoria 
Principiou a súa carreira no Mo IL, pasando logo ao Vålerenga. A continuación xogou 6 tempadas no Rosenborg BK, o principal club noruegués, e foi 15 veces internacional coa selección norueguesa, anotando un gol. Formouse como adestrador na Escola de Ciencias Deportivas de Noruega e en  1993 puxo fin á súa carreira como xogador despois dun ano como xogador-adestrador do FK Bodø/Glimt, tempada na que o club subiu á máxima categoría. En 1997 exerceu como axudante do adestrador do Rosenborg Nils Arne Eggen, e o equipo gañou a liga. Na tempada seguinte Sollied ocupou o posto de Eggen e o equipo gañou outra volta a liga,

En 1999 estableceuse en Bélxica e gañou varios títulos co FC Brugge que adestrou durante 5 tempadas. Logo adestrou ao Olympiacos F.C.. Tras a súa chegada gañou o título e a copa, pero na tempada seguinte o equipo quedou eliminado ao inicio da clasificación da Copa de Europa o que lle custou o seu posto, malia un bo comezo na liga, e cesou o 28 de decembro de 2006.

En xuño de 2007 volveu co K.A.A. Gent, que xa adestrara en 1999, e logrou que o club chegase á final da Copa de Bélxica. En marzo de 2008 firmou co club neerlandés SC Heerenveen. no que permaneceu ata agosto de 2009.

En 2010 adestrou brevemente ao Al-Ahli, mais despedírono despois de só tres partidos. O 3 de xaneiro de 2011 firmou co equipo belga Lierse para salvalo do descenso, lográndoo. En 2011 volveu por terceira volta ao Gent, pero cesou o 23 de outubro de 2012 co equipo no sétimo lugar da liga.
## Notas
Vicente Sáez Ruiz

**Vicente Sáez Ruiz**, nado en Cox (provincia de Alacant) o 25 de marzo de 1904 e finado en Marcón (Pontevedra) o 5 de decembro de 1936, foi un mestre e político español.

## Traxectoria 
Fillo dun panadeiro, a familia trasladouse a Totana. Estudou o bacharelato e fixo Maxisterio en Murcia. Ao aprobar a oposición de mestre en 1932, foi destinado a Galicia, á escola de nenos de Coiro en Cangas. Foi delegado da FETE-UGT para o concello de Bueu. Participou no Congreso Regional de Trabajadores de la Enseñanza en Vigo en maio de 1936. Foi presidente do Centro Radical e militante do PCE. Afeccionado á natación, formou parte do Club Rodeiramar de Cangas. Co golpe de Estado do 18 de xullo de 1936 foi detido na súa casa do Cruceiro o 25 de xullo, trasladado á prisión provincial de Pontevedra o 19 de setembro, á espera de que se celebrase o consello de guerra. O 23 de outubro foi trasladado á Colonia Penitenciaria da illa de San Simón. Foi paseado o día 5 de decembro e o seu corpo apareceu na estrada da Parra, na parroquia de Marcón.

## Notas 
## Véxase tamén 
### Bibliografía 
* 

### Ligazóns externas 
* Vicente Sáez, mestre do Pósito de Coiro
* Vicente Sáez Ruiz, maestro de escuela de Cox represaliado y fusilado en Galicia por el levantamiento militar de 1936
MGMT

**MGMT** (antes chamada **The Management**) é un grupo de rock psicodélico estadounidense formada en 2002 por Benjamin Goldwasser e Andrew VanWyngarden. Formada na Wesleyan University e orixinalmente con Cantora Records, asinaron con Columbia Records e Red Ink en 2006. O álbum de estudio co que debutaron foi *Oracular Spectacular*.

## Discografía 
## Notas
A Laxe, Arealonga, Vilagarcía de Arousa

**A Laxe** é un lugar da parroquia de Arealonga no concello pontevedrés de Vilagarcía de Arousa, na comarca do Salnés. Tiña 498 habitantes no ano 2016 segundo datos do IGE, dos que 258 eran mulleres e 240 homes, o que representa un leve descenso respecto ós anos 2010, cando eran 502 veciños, e 2005, cando eran 506.

## Lugares e parroquias 
### Lugares de Arealonga 
### Parroquias de Vilagarcía de Arousa 
## Véxase tamén 
### Outros artigos 
* Lugares de Vilagarcía de Arousa
Alexander Tettey

**Alexander Banor Tettey**, nado en Accra o 4 de abril de 1986  é un futbolista noruegués que xoga como centrocampista no Norwich City e na selección nacional norueguesa.

## Traxectoria 
Tettey naceu en Ghana mais estableceuse coa súa familia en Bodø en 1999. Máis tarde asentouse en Trondheim, e comezou a xogar ao fútbol no Kolsta para pasar despois ás seccións xuvenís do Rosenborg e debutou co primeiro equipo nun amigable contra o GIF Sundsvall en xaneiro de 2003, e xa en setembro de 2003 era titular no primeiro equipo, converténdose no xogador máis novo da historia do Rosenborg desde Ola By Rise, Knut Torbjørn Eggen e Øivind Husby en 1977.

### Rosenborg 
Ao primeiro no Rosenborg xogaba como centrocampista central, mais baixo Knut Tørum en 2007 converteuse en centrocampista defensivo. Na tempada 2008 Tettey foi vicecapitán e con Roar Strand alternouse como capitán.

### Rennes 
O 31 de xullo de 2009 firmou por catro anos co Rennes e ao pouco debutou co club pero nese primeiro partido sufriu unha lesión, que arrastrou ao longo da súa permanencia no equipo, non obstante xogou 60 partido co Rennes. O 9 de xaneiro de 2011, Tettey anotou o seu primeiro gol na rolda 64 da Copa de Francia.

### Norwich City 
O 25 de agosto de 2012 fichou polo Norwich City da Premier League por dous anos. Puntuou no seu debut, o único gol na vitoria 1 a 0 contra o Doncaster Rovers o 26 de setembro na League Cup. Debutou na liga tres días despois, substituíndo a Steve Morison no minuto 79 nunha derrota por 5 a 2 contra o Liverpool. Xogou o seu primeiro partido como titular o 6 outubro contra o Chelsea, mais non puido evitar unha derrota 4 a 1. Converteuse nun xogador regular do equipo ata que se mancou en febreiro e estivo que estar fóra dos terreos de xogo un tempo. Regresou o 30 de marzo, substituíndo a Jonny Howson no minuto 85 nunha derrota 1 a 0 contra o Wigan Athletic. Xogou no partido final da tempada o 19 de maio, no que o Norwich logrou derrotar ao Manchester City por 3 a 2 no seu estadio, o que supuxo a segunda derrota na casa do Manchester nos últimos 48 encontros e a segunda posición máis alta acadada polo Norwich tras a terceira posición de 1992-1993 .

Tras unha operación cirúrxica en novembro de 2013 permaneceu arredado dos campos un par de meses. O 22 de marzo de 2014 marcou o seu primeiro gol para o Norwich contra o Sunderland nunha vitoria 2 a 0, no que se describiu como un dos goles da tempada.

## Carreira internacional 
Tettey é un noruegués naturalizado e convocárono para as seleccións sub-18, 19, 21 e a selección absoluta norueguesa.

## Notas
Sabarís, Campañó, Pontevedra

**Sabarís** é un lugar da parroquia de Campañó, no concello de Pontevedra, na comarca homónima. Segundo o IGE, en 2022 tiña 210 habitantes (100 homes e 110 mulleres).

## Lugares e parroquias 
### Lugares de Campañó 
### Parroquias de Pontevedra 
## Notas 
## Véxase tamén 
### Outros artigos 
* Lugares de Pontevedra
Håvard Nordtveit

**Håvard Nordtveit**, nado o 21 de xuño de 1990 en Vats, é un futbolista noruegués que xoga como defensa no TSG 1899 Hoffenheim.

## Traxectoria 
Nordtveit comezou como xuvenil no Vats 94 e no Skjold. O 20 de agosto de 2006 converteuse no xogador máis novo en xogar co Haugesund. Fichou polo Arsenal o 3 de xullo de 2007 por catro anos e debutou nun amigable contra o Barnet FC o 14 de xullo de 2007. Cedido na tempada 2008-2009 á UD Salamanca, pero logo de tres encontros volveu ao Arsenal. Xogou cedido desde o 10 de marzo de 2009 co Lillestrom SK a totalidade do final da tempada. Na tempada 2009-2010 foi como cedido ao 1.FC Nuremberg equipo da primeira división alemá. O 30 de decembro de 2010 fichou polo Borussia Mönchengladbach por tres anos e medio. O 1 de xullo de 2016 pasou ao West Ham United nun contrato por cinco anos.

## Notas 
## Véxase tamén 
### Ligazóns externas 
*[ https://www.soccerbase.com/players/player.sd?player_id=49115 Perfil en Soccerbase.com]
Sabarís, Matamá, Vigo

**Sabarís** é un lugar da parroquia de Matamá, no concello de Vigo, na comarca homónima. Segundo o IGE, en 2022 tiña 37 habitantes (25 homes e 12 mulleres).

## Lugares e parroquias 
### Lugares de Matamá 
### Parroquias de Vigo 
## Notas 
## Véxase tamén 
### Outros artigos 
* Lugares de Vigo
Kyle O'Quinn

'''Kyle Brandon O'Quinn''', nado o 26 de marzo de 1990 en Jamaica, Nova York, é un xogador de baloncesto profesional estadounidense que xoga nos SeaHorses Mikawa da B.League.

## Traxectoria profesional 
O'Quinn foi seleccionado na 49ª posición do Draft da NBA de 2012 polos Orlando Magic. O 9 de agosto de 2012, asinou o seu contrato de rookie cos Magic.

O 9 de xullo de 2015, O'Quinn foi traspasado ós New York Knicks a cambio dunha cantidade económica e o dereito de intercambiar eleccións da segunda rolda do Draft de 2019. Fixo o seu debut cos Knicks no primeiro partido da tempada, o 28 de outubro na vitoria por 122-97 contra os Milwaukee Bucks, onde fixo 8 puntos e 11 rebotes.

O 9 de xullo de 2018, O'Quinn asinou cos Indiana Pacers.

O 11 de xullo de 2019, O'Quinn asinou un contrato dun ano cos Philadelphia 76ers.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Willy Hernangómez

**Guillermo Gustavo "Willy" Hernangómez Geuer**, nado o 27 de maio de 1994 en Madrid, é un xogador de baloncesto profesional español que xoga no FC Barcelona da Liga ACB.

## Traxectoria profesional 
### ACB 
Hernangómez xogou as súas dúas primeiras tempadas coma profesional no equipo reserva do Real Madrid. No verán de 2013, foi cedido ó CB Sevilla da Liga ACB, onde xogou dúas tempadas. O 17 de xullo de 2015 volveu ó Real Madrid, e debutou co primeiro equipo. Na súa primeira e única tempada en ACB co Real Madrid, fixo 5.7 puntos e 3.3 rebotes en 34 partidos.

### NBA 
Hernangómez declarouse elixible para o Draft da NBA de 2015, onde foi elixido na 35ª posición polos Philadelphia 76ers. Na mesma noite do Draft, os seus dereitos foron traspasados ós New York Knicks. O 8 de xullo de 2015, asinou o seu contrato cos Knicks. Debutou co equipo no primeiro partido da tempada, anotando 4 puntos en 9 minutos de xogo na derrota por 117-88 contra os Cleveland Cavaliers.

O 7 de febreiro de 2018, Hernangómez foi traspasado ós Charlotte Hornets a cambio de Johnny O'Bryant III e dúas futuras eleccións da segunda rolda do Draft.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Robert Covington

**Robert Covington**, nado o 14 de decembro de 1990 en Bellwood, Illinois, é un xogador de baloncesto profesional estadounidense que xoga nos Philadelphia 76ers da National Basketball Association (NBA).

## Traxectoria profesional 
Tras non ser escollido no Draft da NBA de 2013, Covington uniuse ós Houston Rockets para a Liga de Verán da NBA de 2013. O 15 de xullo de 2013, asinou cos Rockets un contrato multianual. Durante a súa tempada de rookie foi asignado en varias ocasións ós Rio Grande Valley Vipers da NBA Development League.

O 15 de novembro de 2014, asinou cos Philadelphia 76ers.

O 12 de novembro de 2018, Covington foi traspasado xunto a Jerryd Bayless, Dario Šarić e unha elección da segunda rolda do Draft de 2022 ós Minnesota Timberwolves a cambio de Justin Patton e Jimmy Butler.

O 5 de febreiro de 2020, Covington volveu ós Houston Rockets nun traspaso entre 4 equipos e 12 xogadores.

O 22 de novembro de 2020, Covington foi traspasado ós Portland Trail Blazers a cambio de Trevor Ariza, os dereitos do Draft de Isaiah Stewart e unha futura elección da primeira rolda do Draft.

O 4 de febreiro de 2022, Covington foi traspasado xunto a Norman Powell ós Los Angeles Clippers, a cambio de Justise Winslow, Eric Bledsoe e Keon Johnson.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Neil Harbisson

**Neil Harbisson**, nado en Mataró (provincia de Barcelona) o 27 de xullo de 1984, é un artista e activista cyborg británico de orixe catalá, residente en Nova York.

## Traxectoria
É coñecido por ser a primeira persoa no mundo en ter unha antena implantada no cranio e por ser a primeira en ser recoñecido oficialmente como cyborg por un goberno. A antena emprega vibracións audibles no seu cranio para recoller información. Isto inclúe medicións de radiación electromagnética, chamadas de teléfono, música, así como vídeos ou imaxes que son traducidos en sons. A súa antena ten sinal wifi que lle permite recibir sinais e información de satélites.

## Notas 
## Véxase tamén 
### Ligazóns externas 
* Páxina oficial
Flor de lis

miniatura|250px|Flor de lis.
A **flor de lis** é unha flor de azucena estilizada que é empregada como un deseño decorativo ou como símbolo. Moitos dos santos cristiáns son representados a miúdo cunha azucena, sendo o máis destacado san Xosé. Como Francia foi orixinalmente unha nación católica, a flor de lis converteuse "ó mesmo tempo, nun obxecto relixioso, político, dinástico, artístico, emblemático e simbólico", especialmente na heráldica francesa.

En heráldica é moi común e simboliza a pureza, polo que adoita representar a Nai de Deus. A lenda di que un anxo lle deu unha flor de azucena de ouro a Clodoveo I, monarca franco da dinastía merovinxia, que se convertera ó cristianismo. Séculos máis tarde, no século XII con Lois VI, a flor de lis é empregada como distintivo no escudo da casa real francesa. 
A flor de lis proveniente da casa real de Francia aparece no escudo de moitas cidades deste estado, na bandeira do Quebec e no escudo de España, entre outros. A flor de lis é tamén o emblema da cidade de Florencia.

## Galería 
## Notas 
## Véxase tamén
Bilinda Butcher

**Bilinda Jayne Butcher**, nada o 16 de setembro de 1961 en Londres, é unha compositora, vocalista e guitarrista inglesa coñecida por tocar na banda de shoegaze My Bloody Valentine.